CELEX: 32017R0215
Language: hu
Date: 2016-11-30 00:00:00
Title: A Bizottság (EU) 2017/215 felhatalmazáson alapuló rendelete (2016. november 30.) a 98/2013/EU európai parlamenti és tanácsi rendeletnek a magnézium-nitrát-hexahidrát II. mellékletben szereplő robbanóanyag-prekurzorok listájára történő felvétele tekintetében történő módosításáról (EGT-vonatkozású szöveg. )

9.2.2017   
            
            
               HU
            
            
               Az Európai Unió Hivatalos Lapja
            
            
               L 34/3
            
         A BIZOTTSÁG (EU) 2017/215 FELHATALMAZÁSON ALAPULÓ RENDELETE
   (2016. november 30.)
   a 98/2013/EU európai parlamenti és tanácsi rendeletnek a magnézium-nitrát-hexahidrát II. mellékletben szereplő robbanóanyag-prekurzorok listájára történő felvétele tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a robbanóanyag-prekurzorok forgalmazásáról és felhasználásáról szóló 98/2013/EU európai parlamenti és tanácsi rendeletre (1) és különösen annak 12. cikkére,
   mivel:
   
               (1)
            
            
               A 98/2013/EU rendelet II. melléklete felsorolja azon robbanóanyag-prekurzorokat, amelyekre összehangolt szabályok vonatkoznak a lakosság számára való forgalomba hozatalukat illetően, valamint a gyanús tranzakciókra, jelentős hiányokra és lopásokra vonatkozó, az ellátási lánc egészére kiterjedő megfelelő jelentéstételt biztosítása érdekében.
            
         
               (2)
            
            
               A II. mellékletben felsorolt vegyi anyagok forgalomba hozhatók a lakosság számára, mindazonáltal olyan jelentéstételi kötelezettség vonatkozik rájuk, amely az ellátási lánc mentén elhelyezkedő foglalkozásszerű felhasználókra és a lakossági személyekre egyaránt kiterjed.
            
         
               (3)
            
            
               A II. melléklet már tartalmaz nitrátsókat, tekintettel arra, hogy azok visszaélészszerűen, robbanóanyag-prekurzorként használhatók fel. A hexahidrát formájában beszállított – a mellékletben még nem szereplő – magnézium-nitrát nagyon hasonló tulajdonságokkal rendelkező vegyi anyag.
            
         
               (4)
            
            
               A magnézium-nitrát-hexahidrát jelenleg a II. mellékletben felsorolt nitrátsók nem ellenőrzött alternatívájaként szolgál. Továbbá, az elmúlt években robbanóanyag-prekurzorként való, az Unión kívüli visszaélészszerű felhasználását jelentették
            
         
               (5)
            
            
               A magnézium-nitrát-hexahidrátvisszaélészszerű felhasználása terén bekövetkezett fejlemények – tekintettel az e vegyi anyaghoz kapcsolódó fenyegetettség szintjére és kereskedelem volumenére – jelenleg nem indokolják a lakossági hozzáférés korlátozását.
            
         
               (6)
            
            
               Fokozott ellenőrzésre van szükség annak lehetővé tétele céljából, hogy a nemzeti hatóságok megakadályozhassák és felderíthessék ezen anyag robbanóanyag-prekurzorként történő esetleges jogellenes felhasználását, és ez megvalósítható a 98/2013/EU rendeletben létrehozott jelentéstételi mechanizmus révén.
            
         
               (7)
            
            
               A magnézium-nitrát-hexahidrát hozzáférhetősége jelentette kockázat fényében, és tekintettel arra, hogy az arra vonatkozóan kiszabott jelentéstételi kötelezettség nem gyakorol jelentős hatást a gazdasági szereplőkre vagy fogyasztókra, indokolt és helyénvaló e vegyi anyag felvétele a 98/2013/EU rendelet II. mellékletébe,
            
         ELFOGADTA EZT A RENDELETET:
   1. cikk
   A 98/2013/EU rendelet II. mellékletében szereplő táblázat az alábbi vegyi anyaggal egészül ki:
   
      
                  „Magnézium-nitrát-hexahidrát (CAS-szám13446-18-9)
               
               
                  2834 29 80 
               
               
                  3824 90 96 ”
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 39., 2013.2.9., 1. o.